cyanic-selkie/wikianc huggingface dataset:
Festival tal-Eurovision
Parità fl-ewwel post
F'każ li aktar minn pajjiż wieħed jispiċċa fl-ewwel post, isir l-għadd tan-numru ta' pajjiżi li taw l-punti lil kull pajjiż li spiċċa l-ewwel post; min jirċievi l-aktar jispiċċa rebbieħ. Jekk in-numru jkun ukoll l-istess, isir l-għadd ta' tnax-il punt li rċieva kull pajjiż. Jekk jibqgħu l-istess, jiġu kkalkulati kemm il-għaxar punti rċevew — u wara kemm-il tmien punti rċevew sal-aħħar tal-lista. Jekk fil-każ l-aktar estrem dawn jiġu l-istess huma jiġu ddikjarati rebbieħa. L-istess regola tgħodd ukoll jekk aktar minn pajjiż wieħed jispiċċa f'kwalunkwe pożizzjoni oħra flimkien ma' pajjiż ieħor.
Sal-2009, l-uniku darba mill-1969 li żewġ pajjiżi spiċċaw l-ewwel post bl-istess punti kien fl-1991, meta l-Iżvezja u Franza ġabu total ta' 146 punt. Fl-1991, ir-regola li jingħaddu n-numru ta' pajjiżi li vvutaw għal dawn iż-żewġ pajjiżi ma kinitx teżisti, u allura huma bdew jgħoddu kemm ġabu tnax-il punt. Kemm Franza u l-Iżvezja ġabu total ta' erba' settijiet ta' tnax-il punt. L-Iżvezja imma ġabu l-iktar numru ta' għaxar punti u allura kienu ddikjarati bħala rebbieħa. Kieku r-regola kurrenti kienet diġà fis-seħħ, Franza kienet tkun il-pajjiż rebbieħ.
Regoli
Hemm numru ta' regoli li jridu jiġu osservati mill-pajjiżi parteċipanti. Ir-regoli huma numerużi, u kull sena jiġi prodott abbozz separat, li espliċitament jispeċifika d-dati fejn bejniethom ċerti avvenimenti jkunu jridu jsiru; pereżempju d-data finali fejn l-istazzjonijiet parteċipanti kollha jridu jibgħatu l-verżjoni finali rikordjata tal-kanzunetta lill-EBU. Ħafna regoli jappartjenu materji li jirrigwardaw ftehim dwar l-isponsorizzazzjoni u drittijiet tal-istazzjonijiet biex terġa' tiġi trażmessa s-serata f'ċertu ħin partikulari. L-aktar regoli distinti li eżattament jaffetwaw il-format u l-preżentazzjoni tal-Konkors tbiddlu xi ftit, u huma emfassizzati hawnhekk.
Ospiti
Fl-1958 kien ġie deċiż li minn dakinhar 'il quddiem, il-pajjiż rebbieħ seta' jospita l-Konkors fis-sena ta' wara. Ir-rebbieħ tal-Festival tal-1957 kienet l-Olanda, u t-televiżjoni Olandiża aċċettat ir-responsabbilità li sservi ospitu fl-1958. Fis-snin segwenti kollha wara li din ir-regola bdiet tiġi applikata, kienu biss f'ħames snin partikulari li din ir-regola ma ġietx segwita. L-eċċezzjonijiet huma:
Mużika diretta
Il-mużika kantanta kollha trid tiġi kantata diretta: l-ebda vuċijiet m'huma permessi li jkunu rikordjati u li jixxandru b'mod dirett waqt is-serata. Fl-1999, il-kanzunetta Kroata kellha ħsejjes fid-diska tal-isfond li dehru li kienu vuċijiet umani. Id-delegazzjoni Kroata stqarriet li ma kien hemm l-ebda vuċi umana, imma biss ħsejjes sintetizzati diġitalment b'vokali replikati. L-EBU madanakollu iddeċidiet li huma kissru l-ispirtu tar-regoli, u tnaqqsulhom 33% tal-punti totali ta' dik is-sena li kienu jiġu wżati għall-kalkoli biex tiġi deċiża xi kwalifikazzjoni futura bbażata fuq il-punti miksuba fil-ħames snin preċedenti.
Mill-1956 sal-1998, kien neċessarju li l-pajjiż ospitu jipprovdi orkestra diretta għall-użu tal-parteċipanti. Qabel l-1973, kull mużika kellha bżonn li tindaqq mill-orkestra magħżulha mill-pajjiż ospitu. Mill-1973 'il quddiem, kienu permessi li jsiru diski rikordjati, minkejja li xorta waħda l-pajjiż ospitu kien obbligat li jipprovdi orkestra biex b'hekk jipprovdi lill-parteċipanti xelta minn fejn jagħżlu. Jekk diska fl-isfond kienet użata, l-istrumenti kollha li jinstemgħu fuq id-diska iridu jkunu preżenti fuq il-palk. Fl-1997, dan il-bżonn ġie imwaqqa.
Fl-1999, ir-regoli ġew riveduti u ġiet abolita l-obbligu li l-istazzjon ospitu jrid bilfors jipprovdi orkestra diretta, fejn ħalla din l-għażla f'idejn l-organizzaturi infishom. L-ospitu ta' dik is-sena, l-Awtorità tax-Xandir Iżraelita, iddeċiediet biex ma tużax orkestra biex b'hekk issalva mill-ispejjeż, u l-1999 saret l-ewwel sena fejn il-kanzunetti kollha indaqqu b'mużika rikorjdata (b'vokali diretti). L-orkestra qatt ma għamlet aktar dehra fil-Festival; l-aħħar darba kienet fl-1998 meta l-BBC ospitat is-serata f'Birmingham.
Lingwa
Ir-regola li timponi biex pajjiż ikanta bil-lingwa nazzjonali tiegħu tbiddlet diversi drabi matul is-snin. Mill-1956 sal-1965, ma kien hemm l-ebda regola li kienet tirrestrinġi liema lingwi setgħu jitkantaw bihom il-kanzunetti. Madanakollu, fl-1966 ġiet imposta regola li kienet tgħid li l-kanzunetti riedu jiġu interpretati f'waħda mil-lingwi uffiċjali tal-pajjiż parteċipanti.
Ir-restrizzjoni tal-lingwa kompliet sal-1973, meta l-kantanti ngħataw il-libertà li jkantaw il-kanzunetta b'liema lingwa li riedu. Diversi rebbieħa f'nofs is-snin sebgħin ħadu l-vantaġġ tal-libertà fil-lingwa, fejn kantanti minn pajjiżi li m'għandhomx il-lingwa Ingliża bħala lingwa nattiva kantaw bl-Ingliż, fosthom l-ABBA fl-1974.
Fl-1977, l-EBU iddeċidiet li terġa' tirrestrinġi s-selezzjoni tal-lingwa nazzjonali. Madanakollu, il-Ġermanja u l-Belġju ingħataw dispensazzjoni speċjali hekk kif il-proċedura ta' selezzjoni kienet diġà fi stadji avvanzati biex isir xi tibdil.
Fl-1999, ir-regola tbiddlet għal darb'oħra biex tingħata l-libertà tal-lingwa. Din il-libertà lingwistika wasslet għall-parteċipazzjoni Belġjana fl-2003, Sanomi, kanzunetta kompletament b'lingwa immaġinarja. Fl-2006, il-parteċipazzjoni Olandiża, Amambanda, kienet kantata parti bl-Ingliż u parti oħra b'lingwa artifiċjali; u fl-2008, id-daħla Belġjana, "O Julissi" tkantat b'lingwa fittizja.
Argumenti fuq ir-rikonoxximent politiku
Fl-1978, matul ix-xandir tal-kanzunetta tal-Iżrael, l-istazzjon tal-Ġordan JRTV issospenda x-xandir u wera stampi ta' fjuri. Meta deher lejn l-aħħar stadji tal-votazzjoni li l-Iżrael kien se jirbaħ il-Konkors, JRTV f'daqqa waħda temm it-trażmissjoni. Wara, l-istampa tal-Ġordan irrifjutat biex tirrikonoxxi lill-Iżrael bħala r-rebbieħ u ħabbret li l-Belġju kien ir-rebbieħ (li fil-fatt spiċċa fit-tieni post). Fl-2005, il-Libanu kien mistenni li jipparteċipa fil-Konkors. Madanakollu, il-liġi Lebaniża ma tħallix ir-rikonoxximent tal-Iżrael, u konsegwentament it-televiżjoni Lebaniża ma kinitx se xxandar ir-rappreżentazzjoni Iżraelita. L-EBU infurmathom li att bħal dan jikser ir-regoli tal-Festival, u sussegwentament il-Libanu kien infurzat biex jirtira mill-kompetizzjoni. L-irtirar tard mill-kompetizzjoni swiehom multa, minħabba li kienu diġà kkonfermaw il-parteċipazzjoni u d-data tal-applikazzjonijiet kienet diġà għaddiet.
Espansjoni tal-Festival
200px|daqsminuri|Parteċipanti regolari fl-1992. Il-"Jugożlavja" hu kkulurit bl-aħmar: l-1991 kienet l-aħħar sena fejn il-pajjiż ipparteċipa taħt isem wieħed. 200px|daqsminuri|Parteċipanti regolari fl-1994. Iż-żieda ta' pajjiżi mill-Ewropa Ċentrali u tal-Lvant, u l-istati separati mill-eks-Jugożlavja, għamlu differenza assoluta fuq il-mappa tal-parteċipazzjoni tal-1992.
In-numru ta' pajjiżi parteċipanti kull sena kiber ġmielu matul is-snin, minn seba' parteċipanti fl-1956 għal aktar minn għoxrin lejn l-aħħar tas-snin tmenin. Fl-1993 kien hemm 25 pajjiż parteċipanti fil-kompetizzjoni, li jinkludu — għall-ewwel darba f'dik is-sena — lill-Bożnija u Ħerżegovina, il-Kroazja u l-Islovenja, li daħlu indipendentament wara s-seperazzjoni tal-Jugożlavja.
Minħabba l-fatt li l-Konkors hu programm televiżiv dirett, irid jiġi impost limitu ta' ħin fuq it-tul tas-serata. Fis-snin riċenti, il-limitu nominali kien ta' tliet sigħat, bix-xandira xi drabi taqbeż dan il-limitu. Fl-2005, il-programm kien twil xi ftit taħt it-tliet sigħat u nofs. Wara l-introduzzjoni tat-tħabbira imqassra tal-voti fl-2006, it-tul tas-serata kien ta' tliet sigħat u ħames minuti.
Preselezzjoni u relegazzjoni
Mill-1993 'il quddiem, kien hemm aktar pajjiżi li xtaqu jipparteċipaw fil-Konkors milli kien hemm ħin biżżejjed biex dawn jitkantaw f'serata waħda. Diversi sistemi ta' relegazzjoni jew kwalifikazzjoni kienu, għalhekk, ġew ippruvati biex jillimitaw in-numru ta' pajjiżi parteċipanti fil-kompetizzjoni ta' kwalunkwe sena. Il-Konkors tal-1993 introduċa żewġ aspetti ġodda: l-ewwel, kompetizzjoni ta' preselezjoni li saret f'Ljubljana fejn seba' pajjiżi ġodda ikkompetew għal tliet postijiet fil-kompetizzjoni internazzjonali. Il-Bożnija u Ħerżegovina, l-Estonja, il-Kroazja, ir-Rumanija, l-Islovenja, l-Islovakkja u l-Ungerija ħadu sehem fil-Kvalifikacija za Millstreet; u t-tielet repubbliki tal-eks-Jugożlavja — il-Bożnija u Ħerżegovina, il-Kroazja u l-Islovenja — ikkwalifikaw għal post fil-finali internazzjonali. F'dik is-sena ġiet introdotta r-relegazzjoni. Is-sitt pajjiżi li jkunu kklassifikaw fl-aħħar sitt postijiet fil-klassifika finali jkollhom jitilfu l-edizzjoni tas-sena ta' wara, biex b'hekk jagħtu ċans lil dawk il-pajjiżi li naqqsu mill-preselezzjoni tal-1993 għall-Konkors tal-1994. Il-Festival tal-1994 inkluda wkoll, għall-ewwel darba, il-parteċipazzjoni tal-Litwanja, il-Polonja u r-Russja.
Ir-relegazzjoni tkompliet fl-1994 u fl-1995, imma fl-1996 sistema differenti ta' preselezzjoni ġiet użata, fejn kważi kull pajjiż ipparteċipa. Tejps akustiċi tal-kanzunetti kollha intbagħtu lill-ġurija f'kull pajjiż xi ġimgħat qabel is-serata televiżiva. Dawn il-ġuriji għażlu l-kanzunetti biex jipproċedu għas-serata finali. In-Norveġja, bħala l-pajjiż ospitu tal-1996 (wara li rebħet l-edizzjoni tal-1995), ikkwalifikaw awtomatikament u b'hekk ġiet eskluża min-neċessità li tmur fi preselezzjoni.
"L-Erbgħa l-Kbar"
Mis-sena 2000 'il quddiem, erba' pajjiżi partikulari ngħataw id-dritt li jikkwalifikaw direttament għall-finali tal-edizzjoni suċċessiva, bil-pożizzjoni fil-klassifika finali ma tiddeterminax jekk jikkwalifikawx jew le. Huma ngħataw dan l-istat speċjali minħabba li huma huma l-ikbar erba' kontributuri finanzjarji tal-EBU (li mingħajrhom il-produzzjoni tal-Festival ikun impossibli). Dawn il-pajjiżi huma l-Ġermanja, Franza, Spanja u r-Renju Unit. Minħabba dan l-istat tagħhom fil-Konkors, il-pajjiżi saru magħrufa bħala "L-Erbgħa l-Kbar" jew bl-Ingliż Big Four.
Kwalifikazzjoni
Mill-1997 sal-2001, il-pajjiżi kienu jikkwalifikaw għal kull Konkors skont il-medja ta' punti miksuba fuq il-ħames snin preċedenti. Madanakollu, kien hemm skuntentizza kbira fuq din is-sistema minħabba li pajjiż jista' jkun ikkastigat li ma jidħolx minħabba riżultati fqar miksuba, hekk kif din is-sistema ma kinitx tieħu għar-rigward kemm tajjeb attentat ġdid jista' jkun. Din wasslet lill-EBU biex toħloq dak li kien maħsub li se jwassal għal soluzzjoni permanenti ta' din il-problema, li kienet li jkun hemm żewġ serati kull sena: rawnd ta' kwalifikazzjoni, u l-finali. F'dawn iż-żewġ serati jkun hemm biżżejjed ħin ta' xandir biex jinkludu l-pajjiżi kollha li xtaqu li jipparteċipaw, kull sena.
Rebbieħa
daqsminuri|lemin|[[Lys Assia, rebbieħa tal-ewwel Eurovision (1956) u Dima Bilan, rebbieħ fl-2008.]]
Ir-rebħ tal-Eurovision jipprovdi opportunità unika għall-artist rebbieħ biex jibni karriera internazzjonali u jagħmel suċċess. Madanakollu, fl-istorja tal-festival relativament ftit ismijiet għamlu suċċess kbir.
Artisti
L-aktar artisti magħrufa li rebħu l-festival u li l-karriera taggħhom bdiet wara s-suċċess fil-Eurovision huma l-grupp ABBA, li rebħu l-edizzjoni tal-1974 f'isem l-Iżvezja bil-kanzunetta "Waterloo". ABBA spiċċaw biex saru l-aktar grupp ta' suċċess ta' dik l-epoka.
Artista popolari oħra li sussegwentament kisbet fama u suċċess internazzjonali kienet Céline Dion, li rebħet il-Konkors għall-Iżvizzera fl-1988 bil-kanzunetta "Ne Partez Pas Sans Moi". Is-suċċess ta' Dion, però, mhuwiex direttament attribwit għar-rebħ tagħha tal-Konkors, hekk kif hi kisbet il-fama internazzjonali xi snin wara.
Artisti oħra li kisbu suċċess wara li rebħu l-Festival tal-Eurovision jinkludu lil France Gall ("Poupée De Cire, Poupée De Son", Lussemburgu 1965), Dana ("All Kinds of Everything", Irlanda 1970), Vicky Leandros ("Après Toi", Lussemburgu 1972), Brotherhood of Man ("Save Your Kisses for Me", Renju Unit 1976), Marie Myriam ("L'oiseau et l'enfant", Franza 1977), Johnny Logan (li rebaħ darbtejn għall-Irlanda; "What's Another Year?" fl-1980, u "Hold Me Now" fl-1987), Bucks Fizz ("Making Your Mind Up", Renju Unit 1981), u Nicole ("Ein Bißchen Frieden", Ġermanja 1982). Ħafna rebbieħa oħra jinkludu artisti magħrufa li rebħu l-Konkors f'nofs il-karriera, wara li kienu diġà stabilixxew ruħhom bħala artisti ta' suċċess.
Xi artisti, madanakollu, spiċċaw biex għebew fl-oskurità, fejn għamlu ftit jew l-ebda impatt fuq ix-xena tal-mużika internazzjonali wara r-rebħa tagħhom.
Pajjiżi
L-Irlanda żżomm ir-rekord għall-ikbar numru ta' rebħiet, hekk kif rebħet il-Festival total ta' seba' darbiet &mdash inklużi wkoll tliet darbiet wara xulxin bejn l-1992 u l-1994. Fit-tieni post insibu lir-Renju Unit, Franza u l-Lussemburgu b'total ta' ħames rebħiet kull wieħed.
L-ewwl snin tal-Knkors raw ħafna rebħiet għall-pajjiżi "tradizzjonali" tal-Eurovision: Franza, l-Olanda u l-Lussemburgu. Madanakollu, is-suċċess ta' dawn il-pajjiżi naqas fis-snin riċenti: l-aħħar rebħa tal-Olanda tmur lura lejn l-1975, ta' Franza fl-1977 u tal-Lussemburgu fl-1983. L-aħħar darba li l-Lussemburgu daħal fil-festival kien fl-1993.
L-ewwel snin tas-seklu 21 raw bħala rebbieħa pajjiżi li rebħu l-Konkors għall-ewwel darba, kemm minn pajjiżi "ġodda" u anki minn pajjiżi li kienu ilhom jieħdu sehem fil-Festival mingħajr ma kienu kisbu rebħa waħda. Kull sena mill-2001 sal-2008 irriżultat f'rebħiet għall-pajjiżi ġodda. Fl-2006, ir-rebbieħa kienet il-Finlandja li wara 45 sena ta' parteċipazzjoni rnexxielha tirbaħ l-ewwel titlu tagħha. L-Ukrajna min-naħa l-oħra ma kellhiex bżonn tistenna ħafna minħabba li fit-tieni parteċipazzjoni tagħha fl-2004, irnexxiela tirbaħ. Is-Serbja rebħet fl-ewwel sena li daħlet bħala pajjiż indipendenti (mhux mal-Montenegro), fl-2007.
Sal-2009, il-pajjiż li l-aktar ipparteċipa mingħajr ma kiseb ebda rebħa hu l-Portugall. Huma daħlu l-ewwel darba fl-1964 u għadhom jistennew l-ewwel rebħa.
Kritika u kontroversja
Il-Konkors kien suġġett għall-kritika dwar kemm minħabba l-kontenut mużikali tiegħu u l-perċezzjoni li dan il-Festival hu aktar mibni fuq politika milli fuq il-mużika.
L-istil mużikali u l-preżentazzjoni
Minħabba l-fatt li l-kanzunetti jitkantaw lil udjenza internazzjonali li lkoll għandhom gosti mużikali differenti, il-pajjiżi jippruvaw jagħmlu l-kanzunetti tagħhom applikabbli kemm jistgħu jkun għall-akbar numru ta' nies possibli biex ikunu jistgħu jiksbu l-massimu tal-voti, fejn il-maġġoranza tal-kanzunetti storikament kienu fuq ġeneru middle of the road pop. Kienu ftit il-kanzunetti li għamlu suċċess taħt xi forma ta' ġeneru ieħor, fejn din wasslet għal kritika li l-mużika f'dan il-Festival hi "bubblegum pop". Madanakollu, dan il-mudell tant stabbilit ġie miksur fl-2006 bir-rebħa tal-grupp hard rock Finlandiż Lordi. Minħabba li tkun serata viżwali, ħafna esebituri jippruvaw jattiraw l-attenzjoni tal-votanti permezz ta' mezzi oħra barra l-mużika.
Votazzjoni politika u nazzjonali
Il-Konkors ilu mħares bħala festival li hu influwenzat politikament, fejn il-ġurija — u issa l-votanti — jallokaw il-punti bbażati fuq ir-relazzjoni politika tal-pajjiż tagħhom mal-pajjiżi l-oħra, aktar milli fuq l-merti mużikali tal-kanzunetti. Skont analisi fuq il-votazzjoni juri biċ-ċar li fil-fatt ċerti pajjiżi jiffavurixxu pajjiżi oħra li huma politikament relatati. Difensuri ta' dan il-festival jargumentaw li r-raġuni minħabba li ċerti pajjiżi jallokaw il-punti milf għoljin lil oħrajn hu minħabba li n-nies ta' dawn il-pajjiżi jaqsmu gosti mużikali u kulturi simili u jitkellmu lingwi simili, u għalhekk hemm aktar iċ-ċans li japprezzaw il-mużika ta' xulxin: pereżempju, l-ispjegazzjoni tal-iskambju tat-tnax-il punt bejn il-Greċja u Ċipru (kull darba minn mindu bdiet il-votazzjoni popolari fl-1998, minbarra fl-edizzjoni tal-2009 fejn il-Greċja tat it-tnax-il punt lir-Renju Unit) hu minħabba li huma jaqsmu l-istess industrija mużikali u l-istess lingwa, u l-artisti li huma popolari f'pajjiżi huma popolari fin-nazzjon l-ieħor.
Fattur influwenti ieħor hu l-proporzjon qawwi ta' espatrijati li jgħixu f'ċerti pajjiżi, ħafna drabi minħabba problemi politiċi riċenti. Minkejja li pajjiżi ma jistax jivvota għal pajjiżu, huwa possibbli għal nies espatrijati li jieħdu vantaġġ li jkunu jistgħu jivvutaw għal pajjiżhom waqt li jkunu qed jivvutaw minn pajjiż ieħor. Il-voti ta' pajjiżi b'popolazjonijiet kbar ta' nies li mhumiex tal-post, jistgħu jiġu influwenzati ħafna. Din kienet ir-raġuni li ġiet preżentata għall-votazzjoni bejn il-pajjiżi Balkaniċi li kienu jiffurmaw il-Jugożlavja.
Premier League Bjelorussu
Il-Premier League Bjelorussu jew Vysheyshaya Liga (bil-Bjelorussu: Вышэйшая ліга, l-ogħla kampjonat) huwa l-ogħla kampjonat tal-futbol fil-Bjelorussja, u huwa organizzat mill-Federazzjoni tal-futbol tal-Bjelorussja. In-numru ta' timijiet fil-kompetizzjoni huwa varjat matul is-snin li qabel kellu 17-il tim u issa tnaqqsu għall-12, li kienet seħħet l-ewwel fl-2010. Kull tim jilgħab ma tim ieħor tliet darbiet matul il-kors tal-istaġun. Fl-aħħar tal-istaġun tim wieħed huwa relegat għall-Ewwel Diviżjoni Bjelorussa, u jidħol dak it-tim li ġie promoss mill-Ewwel Diviżjoni. BATE Borisov huwa ċampjins kurrenti.
Taj Mahal
daqsminuri|407x407px|It-Taj Mahal It-Taj Mahal ([taːdʒ ˈmɛːɦ(ə)l]) ; litteralment “Kuruna tal-Palazz” ) huwa mawżolew tal-irħam abjad lewn l-avorju fix-xatt tan-Nofsinhar tax-xmara Yamuna fil-belt ta’ Agra, fir-reġjun ta’ Uttar Pradesh, l-Indja. Il-mawżolew ġie kkummissjonat fl-1632 mill-imperatur Mogul Shah Jahan (li rrenja mill-1628 sal-1658) biex iħaddan fih il-qabar tal-mara favurita tiegħu, Mumtaz Mahal; għalkemm il-mawżolew iħaddan fih ukoll il-qabar ta’ Shah Jahan innifsu. Il-qabar Iżlamiku huwa l-qalba tal-kumpless tat-Taj Mahal, li huwa mifrux fuq 17-il ettaru u li jinkludi moskea u binja għall-mistednin. It-Taj Mahal huwa mdawwar b’ġonna formali u huwa kkonfinat minn tliet naħat b’ħitan bl-amberżuni.
Il-kostruzzjoni tal-mawżolew tlestiet essenzjalment fl-1643, iżda x-xogħol baqa’ għaddej fuq fażijiet oħra tal-proġett għal għaxar snin oħra. Għaldaqstant, il-kumpless tat-Taj Mahal jingħad li tlesta għalkollox fl-1653 u huwa stmat li dak iż-żmien sewa madwar 32 miljun rupì, li fl-2020 x’aktarx li kien jiswa madwar 70 biljun rupì (jiġifieri madwar €800 miljun). Il-proġett ta’ kostruzzjoni impjega xi 20,000 artiġjan taħt it-tmexxija ta’ bord ta’ arkitetti mmexxi minn Ustad Ahmad Lahauri, l-arkitett tal-imperatur Shah Jahan.
Għoljiet tal-Prosecco ta' Conegliano u Valdobbiadene
daqsminuri|267x267px|Veduta tal-għoljiet tal-Prosecco L-Għoljiet tal-Prosecco ta' Conegliano u Valdobbiadene (bit-Taljan: Colline del Prosecco di Conegliano e Valdobbiadene) huma grupp ta' għoljiet fil-provinċja ta' Treviso, fir-reġjun tal-Veneto, ikkaratterizzati mit-territorju mimli dwieli taż-żona tal-produzzjoni tal-inbid frizzanti Prosecco ta' Conegliano-Valdobbiadene DOKG (Denominazzjoni ta' Oriġini Kontrollata u Garantita).
Mill-2019 dawn l-għoljiet tniżżlu fil-lista ta' Siti ta' Wirt Dinji tal-UNESCO. Wara li n-nomina tagħhom ma ġietx aċċettata fl-2018, matul it-43 sessjoni tal-Kumitat tal-Wirt Dinji tal-UNESCO li saret f'Baku, l-Ażerbajġan, l-għoljiet saru l-55 Sit ta' Wirt Dinji tal-UNESCO fl-Italja u t-tmien sit fil-Veneto.
Deskrizzjoni
xellug|daqsminuri|252x252px|Mappa tas-Sit ta' Wirt Dinji tal-UNESCO tal-Għoljiet tal-Prosecco ta' Conegliano u Valdobbiadene. Bl-aħdar hemm iż-żona ċentrali, filwaqt li bl-oranġjo hemm iż-żona ta' lqugħ tas-sit. L-Għoljiet tal-Prosecco ta' Conegliano u Valdobbiadene jinsabu fil-Grigal tal-Italja, fil-provinċja ta' Treviso (Veneto), u huma estiżi f'direzzjoni mil-Lvant għall-Punent, minn Vittorio Veneto sa Valdobbiadene.
Iż-żona ċentrali, li hija ż-żona ewlenija li ġiet rikonoxxuta bħala Sit ta' Wirt Dinji tal-UNESCO, għandha diversi protokolli u miżuri ta' konservazzjoni u ta' protezzjoni. Iż-żona hija estiża fuq 9,197,45 ettaru u tinkludi t-territorji bl-għoljiet fil-Komuni ta' Valdobbiadene, Vidor, Miane, Farra di Soligo, Pieve di Soligo, Follina, Cison di Valmarino, Refrontolo, San Pietro di Feletto, Revine Lago, Tarzo u Vittorio Veneto.
Madwar din iż-żona hemm ukoll żona ta' lqugħ ta' 9,769,80 ettaru b'territorji bl-għoljiet ta' inqas importanza. Din iż-żona ta' lqugħ tinkludi l-Komuni ta' Conegliano, Susegana u San Vendemiano. Barra minn hekk, ġiet miżjuda "żona ta' impenn" fejn wieħed jista' jagħraf il-karatteristiċi prinċipali tan-nominazzjoni fil-lista tas-Siti ta' Wirt Dinji tal-UNESCO, iżda fejn hemm iktar żvilupp u urbanizzazzjoni. Din iż-żona tinkludi l-Komuni ta' Cappella Maggiore, Colle Umberto, Codognè, Cordignano, Fregona, Godega di Sant'Urbano, Mareno di Piave, Moriago della Battaglia, Sarmede, San Fior, Sernaglia della Battaglia, Segusino, Santa Lucia di Piave u Vazzola. daqsminuri|254x254px|Ringieli ta' vinji tal-Prosecco ta' Valdobbiadene L-Għoljiet tal-Prosecco ta' Conegliano u Valdobbiadene huma kkaratterizzati minn formazzjoni ġeoloġika partikolari magħrufa bħala hogback, li hija magħmula minn sensiela ta' għoljiet b'quċċata dejqa u b'xaqlibiet weqfin fuq iż-żewġ naħat tal-għoljiet, b'intervall ta' widien żgħar paralleli. Is-sit jinkludi l-biċċa l-kbira tat-territorju bid-dwieli taż-żona tal-produzzjoni tal-Prosecco ta' Conegliano-Valdobbiadene DOKG.
Ix-xenarju tal-Għoljiet tal-Prosecco ta' Conegliano u Valdobbiadene huwa kkaratterizzat mill-hekk imsejħa ciglioni, li huma artijiet mimlija terrapien f'għoljiet imtarrġa dojoq u ħodor li jintużaw għal ringieli ta' vinji. Għal sekli sħaħ dawn l-artijiet aċidużi ġew imsawra mill-bniedem biex jagħmilhom adattati għall-biedja. Mis-seklu 17, l-użu taċ-ciglioni wassal għal xenarju partikolari magħmul minn ringieli ta' vinji paralleli ħdejn xulxin u vertikali alternati ma' rdumijiet li jibqgħu neżlin f'foss żgħir. Fis-seklu 19, it-teknika tat-tkabbir tal-bellussera wasslet għall-karatteristiċi estetiċi magħrufa tat-territorju.
Sit ta' Wirt Dinji
L-Għoljiet tal-Prosecco ta' Conegliano u Valdobbiadene ġew iddeżinjati bħala Sit ta' Wirt Dinji tal-UNESCO fl-2019.
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Samoa
Magħruf qabel bħala Samoa Ġermaniża mill-1910 sal-1914 u Samoa tal-Punent mill-1914 sal-1997, huwa pajjiż li jinkludi l-parti tal-punent tal-arċipelagu Samoan fin-Nofsinhar tal-Paċifiku. Kisbet l-indipendenza minn New Zealand fl-1962. Iż-żewġ gżejjer ewlenin tal-pajjiż huma Upolu u Savai'i.
Data
Motto: Faavae i le Atua Samoa (Samoan: "Samoa tistrieħ fuq Alla"); Innu: The Banner of Freedom (Ingliż: "Il-bandiera tal-libertà"); Kapital (u l-aktar belt popolata): Apia 13°50′00″S 171°50′00″W; Lingwi Uffiċjali: Samoan u Ingliż; Ġentili: Samoan, -a; Forma ta' Gvern: monarkija elettiva parlamentari unitarja; Kap tal-Istat: Sualauvi II; Prim Ministru tas-Samoa: Naomi Mata'afa; Korp Leġiżlattiv: Assemblea Leġiżlattiva tas-Samoa; Indipendenza; Iddikjarata minn New Zealand fl-1 ta' Jannar 1962; Żona (165 pożizzjoni): 2,831 km²; Ilma (%): 0.3%; Kosta: 403 km; L-Ogħla Punt: Mauga Silisili; Popolazzjoni stmata (189 pożizzjoni) (2016): 195,843 abitant; Ċensiment (2011): 187,820 abitant; Densità (stmata): 69.18 ab./km²; PGD ​​(PPP) (181 post) (2018): US$ 1,188 miljun; Per capita: US $ 5,962; PGD ​​(nominali) (180 post) (2018): US$ 881 miljun; Per capita: US $ 4,420; HDI (2021): Tnaqqis 0.707 3​ (111th) – Għoli; Munita: Tālā (WS$, WST); Żona tal-Ħin: UTC+13; Kodiċi ISO: 882 / WSM / WS; Dominju tal-Internet: .ws; Kodiċi tat-telefon: +685; Prefiss tar-radju: 5WA-5WZ; Kodiċi IOC: SAM ; Membru: NU. Commonwhealt, PIF.
Etimoloġija
L-oriġini eżatta tal-isem hija inċerta, b'diversi verżjonijiet.
Skond wieħed minnhom, Samoa hija verżjoni qasira ta 'Sa-IA-Moa, li tittraduċi mill-lingwa Samoan bħala "sagru għal Moa". Din il-verżjoni hija relatata ma 'leġġenda Polinesjana, li fiha l-alla tal-univers Tangaloa kellu tifel jismu Moa u tifla jisimha Lou. Meta Lou jiżżewweġ, għandu tifel jismu Lu, jismu wkoll Lou. Lejl wieħed, waqt li kienu jorqdu, Tangaloa semgħet lin-neputi tagħha jkanta l-kliem “Moa-Lu, Moa-Lu”. Wara xi żmien, biddel il-proċedura tiegħu u beda jkanta “Lu-Moa, Lu-Moa”, jiġifieri, poġġa ismu qabel dak ta' ziju Moa. Tagaloa sema' dan, u rrabja ħafna, billi ħaseb li neputi kien arroganti ħafna. Huwa talab lil Lu biex tobrox dahru. Meta Lu beda jagħmel hekk, Tagaloa ħa lit-tifel u beda jsawwtu. Mwerwra, Lu ħarab u mar jgħix fid-Dinja. Tagaloa wissieh ukoll li għandu jonora lil zijuh Moa. Lu, darba fid-Dinja, ftakar fil-mandat tan-nannu tiegħu u ddeċieda li jsemmi d-dar il-ġdida tiegħu "Sa-IA-Moa". Maż-żmien dan l-isem sar Samoa.
Madankollu, fost in-nies tal-lokal hemm verżjoni aktar popolari. Is-Samoans jindikaw li "Moa" tfisser "ċentru" jew "tiġieġ" (għalkemm fil-Gżejjer Manu'a, il-kelma mhix użata f'dan il-kuntest, fejn il-kelma għal "tiġieġ" hija "Manu"). Għalhekk, l-isem tal-pajjiż jista 'jiġi tradott mil-lingwa Samoan bħala "ċentru sagru tal-univers" jew bħala "post ta' Moa" (Moa - għasfur lokali li jidher qisu tiġieġ).
Barra minn hekk "Moa" huwa kunjom, li huma detenturi tat-titolu rjali Tuimana.
Storja
L-istorja tas-Samoa bdiet meta l-immigranti mill-Gżejjer Lau fil-Lvant tal-Fiġi waslu fil-Gżejjer Samoan madwar 3,500 sena ilu, u minn hemm stabbilixxew fil-bqija tal-Polineżja. Il-kuntatt mal-Ewropej beda fis-snin bikrija tas-seklu 18, iżda ma intensifikax sal-wasla tan-negozjanti u missjunarji Brittaniċi madwar l-1830.
Perjodu kolonjali
Ir-Re Malietoa Laupepa miet fl-1898 u warajh Malietoa Tooa Mataafa. Il-konsli tal-Istati Uniti u r-Renju Unit approvaw lil Malietoa Tanu, iben Laupepa, bħala l-monarka l-ġdid. Vapuri tal-gwerra Amerikani u Ingliżi, inkluża l-USS Philadelphia, ibbumbardjaw lil Apia fil-15 ta’ Marzu, 1899.
Fil-Konvenzjoni Tripartita tas-Samoa, kummissjoni konġunta ta' tliet membri, Bartlett Tripp għall-Istati Uniti, C.N.E. Eliot, C.B. għar-Renju Unit, u Freiherr Speck von Sternberg għall-Imperu Ġermaniż, qablu li jaqsmu l-gżejjer. Il-Ġermanja rċeviet il-parti tal-punent (aktar tard magħrufa bħala Samoa tal-Punent, illum Samoa biss), li kien fiha Upolu u Savaii u gżejjer oħra li jmissu magħhom. Dawn il-gżejjer bdew jissejħu Samoa Ġermaniża. L-Stati Uniti aċċettati Tutuila u Manu'a, li llum jiffurmaw it-territorju tas-Samoa Amerikana. Ir-Renju Unit ċeda t-talbiet tiegħu fis-Samoa, bi skambju li l-Ġermaniżi ċedew il-protettorati tagħhom fit-Tramuntana tal-Gżejjer Solomon. Il-monarkija kienet mifruda mill-istat.
Mill-1908, bit-twaqqif tal-moviment Mau ("Opinjoni"), is-Samoans tal-Punent bdew jitolbu l-indipendenza. Ftit wara li faqqgħet l-Ewwel Gwerra Dinjija, f'Awwissu 1914, New Zealand bagħtet forza spedizzjonarja biex tieħu u tokkupa s-Samoa Ġermaniża. Għalkemm l-Imperu Ġermaniż irrifjuta li jgħaddi uffiċjalment il-gżejjer, ma kien hemm l-ebda reżistenza u l-okkupazzjoni seħħet mingħajr ebda ġlied. New Zealand kompliet l-okkupazzjoni tagħha tas-Samoa tal-Punent matul l-Ewwel Gwerra Dinjija. Fl-1919, taħt it-Trattat ta’ Versailles, il-Ġermanja abbandunat it-talbiet tagħha għall-gżejjer.
Indipendenza
New Zealand amministrat Samoa tal-Punent taħt mandat tal-Lega tan-Nazzjonijiet u mbagħad taħt trusteeship tan-NU sakemm il-pajjiż kiseb l-indipendenza fl-1 ta' Jannar 1962, taħt l-isem ta' Samoa tal-Punent. Is-Samoa kienet l-ewwel nazzjon Polinesjan li rrestawra l-indipendenza fis-seklu 20.
F'Lulju 1997 il-Kostituzzjoni ġiet emendata biex jinbidel l-isem tal-pajjiż minn "Samoa tal-Punent" għal "Samoa". Is-Samoa kienet magħrufa sempliċement bħala Samoa fin-NU minn mindu ngħaqad mal-organizzazzjoni fl-1976. It-territorju ġar tal-Istati Uniti tas-Samoa Amerikana pprotesta kontra l-bidla, u ħass li din it-tibdil tal-isem naqqset l-identità Samoana tagħha stess. Iċ-ċittadini tas-Samoa Amerikana għadhom jużaw it-termini "Western Samoan" u "Western Samoans".
seklu XXI
Fl-2002 Helen Clark, dak iż-żmien il-Prim Ministru ta' New Zealand, formalment skużat ruħha għal żewġ inċidenti waqt l-amministrazzjoni ta' dan il-pajjiż: minn naħa, in-nuqqas ta' kwarantina ta' bastiment li ttrażmetti l-influwenza fl-1919, li wassal għal epidemija li qerdet parti mill-popolazzjoni Samoana, u, min-naħa l-oħra, l-isparatura ta' mexxejja tal-moviment paċifista Mau waqt purċissjoni ċerimonjali fl-1926.
Ir-Re Malietoa Tanumafili II miet fit-12 ta' Mejju 2007 fl-età ta' 94 sena, wara li żamm il-Kap tal-Istat mill-mewt tat-tieni “kap kbir” fl-1963. Is-suċċessur tiegħu ġie maħtur mill-Parlament għal terminu ta' 5 snin it-titolu O le Ao o le Malo, iżda billi llimita l-mandati tal-Kap tal-Istat għal 5 snin, minn dakinhar, is-Samoa saret, de facto, repubblika. Fis ta' Settembru 2009 is-Samoa bidlet id-direzzjoni tat-traffiku lejn ix-xellug għal raġunijiet ekonomiċi, peress li tagħmel dan tnaqqas l-ispiża tal-importazzjoni ta' karozzi orħos (drive-lemin) minn pajjiżi fil-qrib bħall-Awstralja, New Zealand jew il-Ġappun. , pajjiżi li tagħhom sens ta' ċirkolazzjoni jinsab fuq ix-xellug u fejn, bl-eċċezzjoni tal-Ġappun, joqogħdu komunitajiet importanti ta' Samoans.
Fid-29 ta’ Diċembru 2011 is-Samoa bidlet il-kalendarju tagħha jum ‘il quddiem, li għalih il-pajjiż mexa lejn il-punent tal-Linja tad-Data Internazzjonali, u b’hekk biddel iż-żona tal-ħin tagħha. Iż-żona tal-ħin preċedenti kienet ġiet miftiehma fl-4 ta' Lulju 1892, biex taħdem f' linja ma' negozjanti Amerikani bbażati f'Kalifornja. Din il-bidla saret biex tgħin lill-pajjiż jagħti spinta lill-ekonomija tiegħu, bil-għan li jsir negozju maċ-Ċina, l-Awstralja u New Zealand. Samoa qabel kienu 21 siegħa wara Sydney, iżda dan il-bidu jfisser li huma tliet sigħat quddiem. Dan ifisser li fis-Samoa ma kinitx teżisti fit-30 ta’ Diċembru 2011 u daħlet direttament fil-31 ta' Diċembru, biex minn dakinhar 'l quddiem is-Samoa marret milli tkun waħda mill-aħħar Stati li daħlet f’ġurnata waħda, biex saret waħda mill-ewwel. Fl-aħħar nett, u minħabba dan, is-Samoa kienet ukoll l-ewwel pajjiż li daħlet fl-2012. Tokelau iddeċidiet ukoll li ssegwi l-pass tas-Samoa fir-rigward taż-żona tal-ħin tagħha.
Gvern u politika
Is-Samoa tifforma repubblika parlamentari elettiva u indipendenti. Il-Kostituzzjoni tal-1960, li daħlet fis-seħħ formalment wara l-indipendenza tal-pajjiż, hija bbażata fuq id-demokrazija parlamentari tar-Renju Unit, modifikata biex tqis id-dwana tas-Samoa. Iż-żewġ kapijiet kbar tas-Samoan sa mill-indipendenza ġew maħtura b'mod konġunt mill-pożizzjoni ta' kap tal-stat. Il-kap tal-istat preċedenti, Malietoa Tanumafili II, li miet fl-2007, żamm din il-kariga mill-mewt tat-tieni kap kbir fl-1963. Is-suċċessur tiegħu Tuiatua Tupua Tamasese Efi inħatar mil-leġiżlatura għal terminu ta’ ħames snin, li kellu t-titlu ta' Jew le Ao jew le Malo u t-trattament tal-"Altezza", iżda billi llimita l-mandati tal-Kap tal-Istat għal ħames snin eliġibbli mill-ġdid, is-Samoa għalhekk saret repubblika de facto, iżda mhux de iure.
Il-Kostituzzjoni attwali tas-Samoa daħlet fis-seħħ fiż-żmien tal-indipendenza: 1 ta' Jannar 1962. Kienet imfassla b'Konvenzjoni Kostituzzjonali f'Ottubru 1960 u approvata f'referendum ta' Mejju 1961.
Taj Mahal
Etimoloġija
daqsminuri|Mumtaz Mahal xellug|daqsminuri|L-imperatur Mogul Shah Jahan Abdul Hamid Lahauri, fil-ktieb tiegħu Padshahnama tal-1636, jirreferi għat-Taj Mahal bħala rauza-i munawwara (bl-Għarbi-Persjan: روضه منواره rawdah-i munawwarah), jiġifieri l-qabar illuminat jew illustri.
Samoa
Gvern u politika
Il-Magna Carta tas-Samoan tistabbilixxi mudell ta' demokrazija parlamentari li fiha l-kap tal-istat jiġi elett mill-Assemblea Leġiżlattiva għal perjodu ta' elezzjoni mill-ġdid ta' ħames snin, bl-eċċezzjoni ta' dawk li kienu kap tal-istat fiż-żmien tal-indipendenza li ġew iddikjarati. kapijiet ta' stat.għal għomru, bis-saħħa ta' ftehim bejn il-matai tas-Samoan. Il-Parlament jismu “Fono” u huwa magħmul minn 49 deputat eletti b'vot universali għal ħames snin. Id-dritt li tkun kandidat u elett għal 47 mid-49 jeħtieġ li jkunu kapijiet tal-klann (matai) u t-2 l-oħra jridu jkunu mhux Samojani. Il-fergħa eżekuttiva hija ffurmata minn Prim Ministru elett mill-Fono. Il-ministri jridu jkunu wkoll membri tal-assemblea leġiżlattiva. Is-Samoa għandha ambaxxati fi New Zealand, l-Awstralja, l-Stati Uniti, il-Ġappun, iċ-Ċina u l-Belġju.
Taj Mahal
Etimoloġija
L-isem li jintuża attwalment, Taj Mahal, ġej mill-Persjan تاج محل tāj maħall u litteralment ifisser “kuruna” (tāj) tal-“palazz” (maħall). Maħall huwa wkoll il-kunjom ta’ Mumtaz Mahal, il-mara tal-imperatur Shah Jahan.
Samoa
Reliġjon
Skont iċ-ċensiment tal-2001, kważi l-popolazzjoni kollha hija Kristjana. Il-knejjes bl-aktar segwaċi fis-Samoa huma: il-Knisja Kristjana Kongregazzjonali tas-Samoa (35.5% tal-popolazzjoni), il-Knisja Kattolika (19.6%), il-Knisja Metodista (15%), il-Knisja tal-Qaddisin tal-Aħħar Jiem (12.7%). %), Samoan Assembly of God (10.6%) u l-Knisja Adventista tas-Seba’ Jum (3.5%). 1.3% ieħor huwa segwaċi tal-Bahaism, filwaqt li l-bqija 0.8% ma speċifikawx ir-reliġjon tagħhom.
Taj Mahal
Ispirazzjoni
It-Taj Mahal ġie kkummissjonat mill-imperatur Shah Jahan fl-1631 biex jinbena bħala mafkar tal-mara tiegħu Mumtaz Mahal, li mietet fis-17 ta’ Ġunju ta’ dik is-sena hi u twelled l-14-il wild tagħha, Gauhara Begum. Il-kostruzzjoni bdiet fl-1632 u l-mawżolew tlesta fl-1648, filwaqt li l-binjiet u l-ġonna tal-madwar tlestew ħames snin wara. Id-dokumentazzjoni imperjali ta’ dak iż-żmien tiddokumenta n-niket tal-imperatur Shah Jahan wara mewt martu Mumtaz Mahal u turi kif l-imħabba tal-imperatur għal martu kienet l-ispirazzjoni għat-Taj Mahal.
Samoa
Reliġjon
Is-Samoa huwa pajjiż fil-biċċa l-kbira Nisrani, iżda l-persentaġġ tiegħu jonqos kull sena minn 80.2% fl-2002 għal 71.2% fl-2015.
Taj Mahal
Qabar
xellug|daqsminuri|338x338px|Iż-żewġ sarkofagi foloz ta’ Shah Jahan u Mumtaz Mahal Il-qabar huwa l-qofol tal-kumpless kollu tat-Taj Mahal. Huwa struttura kbira tal-irħam abjad fuq bażi kwadra li tikkonsisti minn binja simetrika b’iwan (daħla bi ħnejja), koppla kbira u pinnaklu tal-bronż. Bħall-biċċa l-kbira tal-oqbra Mogul, l-elementi bażiċi għandhom oriġini Indo-Iżlamika.
Samoa
Reliġjon
Hemm persentaġġ ta’ 20% Kattoliċi, iżda kiber, peress li fl-2002 kienu 14.2%, imbagħad fl-2003 niżel għal 13.8%, u fl-2007 irkupra għal 15%.
Taj Mahal
Qabar
Il-minareti, li huma għoljin iktar minn 40 metru, joħorġu fid-dieher kemm id-disinjatur tat-Taj Mahal kellu f’moħħu s-simetrija. Kienu ddisinjati bħala minareti li setgħu jintużaw skont it-tradizzjoni biex minn fuqhom il-muezzin iselli biex isejjaħ lil dawk ta’ fidi Iżlamika għat-talb. Kull minaret huwa effettivament maqsum fi tliet partijiet indaqs bi tliet gallariji mad-dawra tiegħu stess. Fuq is-saqaf tal-gallarija ta’ fuq nett ta’ kull minaret hemm chattri li tirrifletti d-disinn taċ-chattris ta’ fuq il-qabar. Dawn iċ-chattris kollha għandhom l-istess elementi dekorattivi bid-disinn tal-pjanta tal-lotus u pinnakli tal-bronż fil-qċaċet tagħhom. Il-minareti nbnew ħarira ’l barra mill-bażi biex f’każ li xi wieħed iċedi, xi ħaġa li spiss kienet tiġri dak iż-żmien bil-binjiet għoljin, il-materjal mill-minareti ma jagħmilx ħsara lill-qabar.
Samoa
Reliġjon
Hemm madwar 800 sa 900 persuna Iżlamika fil-pajjiż, li jiffurmaw inqas minn 0.02% tal-popolazzjoni. Barra minn hekk, hemm persentaġġ kbir ta' irreliġjużi: 18.2% fl-2010, 20% fl-2016 u 22% fl-2017.
Hemm 1,232 Buddist fil-pajjiż u 1,245 Hindu.
Diviżjoni territorjali
Fuq il-Gżira Upolu (Tinkludi gżejjer minuri): Fuq il-Gżira Savai'i:
Ġeografija
Is-Samoa tinsab fil-punent tal-Linja tad-Data Internazzjonali u fin-nofsinhar tal-ekwatur, bejn wieħed u ieħor nofs triq bejn il-Hawaii u New Zealand, fil-Polineżja. Il-gżejjer huma ta 'oriġini vulkanika, u jokkupaw żona ta' 2831 km².1 96% tat-territorju huwa magħmul miż-żewġ gżejjer kbar ta 'Upolu u Savai'i, u l-bqija huwa mqassam fost tmien gżejjer żgħar: Manono, Apolima, Nu 'utele, Nu'ulua, Namua, Fanuatapu, Nu'usafe'e u Nu'ulopa Island. Upolu hija dar għal kważi tliet kwarti tal-popolazzjoni tal-pajjiż; il-kapitali tagħha hija Apia. L-ogħla summit jinsab f'Savai'i, u jissejjaħ Mount Silisili b'1858 metru.
Taj Mahal
Dekorazzjonijiet esterni
Il-kalligrafija tal-faċċata ewlenija tgħid “Ja ruħ li qed tistrieħ, erġa’ twaħħad fil-paċi ta’ Alla”. Il-kalligrafija nħolqot fl-1609 minn Abdul Haq. L-imperatur Shah Jahan tah it-titlu ta’ Amanat Khan bħala premju għall-“virtwożità li ssaħħrek”. Ħdejn is-siltiet mill-Koran fil-bażi tal-koppla, fuq ġewwa, hemm l-iskrizzjoni, “Miktuba mill-essri insinifikanti, Amanat Khan Shirazi”. Il-biċċa l-kbira tal-kalligrafija Għarbija tikkonsisti minn kitba tulut elaborata magħmula minn djaspru jew irħam iswed intarsjat b’panewijiet tal-irħam abjad. Il-panewijiet iktar fil-għoli għandhom kitba ftit ikbar biex jitnaqqas l-effett ta’ distorsjoni meta wieħed jaqra l-kitba mill-art. Il-kalligrafija fuq l-irħam taż-żewġ sarkofagi foloz fiha ħafna dettall fin. xellug|daqsminuri|323x323px|Il-minareti tat-Taj Mahal Il-forom astratti jintużaw kullimkien, speċjalment fil-bażi kwadra tal-qabar, fil-minareti, fil-bieb tad-daħla, fil-moskea, il-jawab (moskea falza għas-simetrija fl-arkitettura Iżlamika), u inqas fuq is-superfiċi tal-qabar. Il-koppli u r-riffieda tal-binjiet tal-blat ramli ħamrani huma maħduma bi traċċi ta’ żebgħa inċiża biex jinħolqu forom ġeometriċi elaborati. L-intarsjar b’arranġament żigżag ta’ tipi differenti ta’ materjali tal-ġebel jiddefinixxi l-ispazju bejn ħafna mill-elementi li jinsabu qrib xulxin. L-intarsjar abjad jintuża fuq il-binjiet tal-blat ramli ħamrani, u l-intarsjar skur jew iswed fuq il-binjiet tal-irħam abjad. Il-partijiet imkaħħla tal-binjiet tal-irħam ġew miżbugħa b’kulur ieħor għall-kuntrast biex jinħolqu sensiela kumplessa ta’ mudelli ġeometriċi. Mal-art u fil-mogħdijiet intużaw madumiet jew blokok f’kuntrast ma’ xulxin qishom mużajk.
Samoa
Ġeografija
Il-Koordinati Ġeografiċi Tagħha: 13°35′S 172°20′W
Taj Mahal
Dekorazzjonijiet esterni
Fuq in-naħa t’isfel tal-ħitan tal-qabar hemm zokklaturi tal-irħam abjad skolpiti b’riljiev realistiku ta’ fjuri u vinji. L-irħam ġie llostrat biex jenfasizza d-dettall mill-isbaħ tat-tinqix. Il-gwarniċi taz-zokklaturi u ż-żewġ spazji triangolari bejn il-ħnejjiet u l-gwarniċi ġew iddekorati bl-intarsjar tal-pietra dura f’għamliet stilizzati ħafna, kważi ġeometriċi, ta’ vinji, fjuri u frott. Il-ħaġar tal-intarsjar huwa irħam isfar, djaspru u ġada, illostrati u llivellati fis-superfiċe tal-ħitan. nofs|bla_tilar|515x515px
Samoa
Klima
Il-klima tas-Samoa hija tropikali, b'temperatura medja annwali ta' 26.5 °C, u staġun tax-xita li jdum minn Novembru sa April.
Taj Mahal
Dekorazzjoni interna
daqsminuri|Id-dawl tax-xemx dieħel fuq it-tinqix u l-intarsjar intern Il-kompartiment intern tat-Taj Mahal imur ferm lil hinn mill-elementi dekorattivi tradizzjonali. Ix-xogħol tal-intarsjar mhuwiex fuq pietra dura, iżda lapidarju ta’ ħaġar prezzjuż u semiprezzjuż. Il-kompartiment intern huwa ottagonu b’disinn li jippermetti d-dħul minn kull faċċata, għalkemm id-daħla tan-Nofsinhar biss li tiġi faċċata tal-ġonna tintuża. Il-ħitan ta’ ġewwa huma għoljin 25 metru u fuqhom hemm koppla interna falza ddekorata b’motiv ta’ xemx. Tmien arkati pishtaq jiddefinixxu l-ispazju fil-livell tal-art, u l-istess bħall-parti esterna, kull pishtaq fil-baxx hija ddekorata bit-tieni pishtaq sa qisu nofs il-ħajt. L-erba’ arkati ċentrali ta’ fuq jiffurmaw gallariji jew żoni fejn wieħed joqgħod jitpaxxa bil-veduta, u kull tieqa esterna tal-gallarija għandha jali (paraventu ornamentali) mirqum u maqtugħ mill-irħam. Apparti d-dawl li jidħol mill-paraventi tal-gallariji, id-dawl jidħol ukoll mill-fetħiet fis-saqaf mgħottija miċ-chattris fl-irkejjen. Il-paraventu ottagonali tal-irħam fil-burdura tas-sarkofagi foloz huwa magħmul minn tmien panewijiet tal-irħam permezz ta’ xogħol mirqum ħafna tat-tniffid. Is-superfiċi li jifdal huma intarsjati b’dettall fin magħmul bil-ħaġar semiprezzjuż li jifforma vinji mibruma ma’ xulxin, frott u fjuri. Kull ħajt tal-kompartiment ewlieni fih ħafna dekorazzjonijiet b’zokklaturi bir-riljiev, intarsjar elaborat fil-lapidarji u panewijiet raffinati bil-kalligrafija li jirriflettu, b’dettall żgħor, l-elementi tad-disinn preżenti fil-parti esterna tal-kumpless. xellug|daqsminuri|321x321px|Iż-żebgħa inċiża b’mudelli ġeometriċi It-tradizzjoni Musulmana tipprojbixxi d-dekorazzjoni elaborata tat-twiebet. Għalhekk, il-katavri ta’ Mumtaz Mahal u ta’ Shah Jahan tpoġġew fi kripta relattivament sempliċi taħt il-kompartiment intern ewlieni b’wiċċhom iħares fuq il-lemin, lejn il-Mekka. Is-sarkofagu falz ta’ Mumtaz Mahal jinsab eżatt fiċ-ċentru tal-kompartiment intern ewlieni buq bażi rettangolari tal-irħam ta’ 1.5 metru b’2.5 metri. Kemm il-bażi kif ukoll is-sarkofagu falz huma intarsjati b’mod elaborat b’ħaġar prezzjuż u semiprezzjuż. L-iskrizzjonijiet kalligrafiċi fuq is-sarkofagu falz jidentifikaw u jfaħħru lil Mumtaz Mahal. Fuq l-għatu tas-sarkofagu falz hemm biċċa rettangolari olzata li suppost tirrappreżenta tavla tal-kitba. Is-sarkofagu ta’ Shah Jahan qiegħed maġenb dak ta’ Mumtaz Mahal lejn in-naħa tal-Punent u huwa l-uniku element asimetriku viżibbli fil-kumpless kollu. Is-sarkofagu tiegħu huwa ikbar minn ta’ martu, iżda jirrifletti l-istess elementi: sarkofagu falz ikbar fuq bażi ħarira iktar olzata, li hija ddekorata ferm bil-lapidarju u bil-kalligrafija li tidentifikah. Fuq l-għatu tas-sarkofagu falz hemm skultura tradizzjonali ta’ kontenitur ta’ pinna żgħira.
Il-kontenitur ta’ pinna u t-tavla tal-kitba huma ikoni funebri Mogul li jintużaw biex jiddekoraw is-sarkofagi foloz tal-irġiel u tan-nisa rispettivament. Id-Disa’ u Disgħin Isem ta’ Alla huma iskrizzjonijiet kalligrafiċi fuq in-naħat tat-tebut reali ta’ Mumtaz Mahal. Iskrizzjonijiet oħra fil-kripta jinkludu, “Ja nobbli, ja manjifika, ja unika, ja eterna, ja glorjuża...”. It-tebut ta’ Shah Jahan għandu l-iskrizzjoni kalligrafika li tgħid “Hu vvjaġġa minn din id-dinja għall-bankett tal-Eternità fil-lejla tas-sitta u għoxrin tax-xahar ta’ Rajab, fis-sena 1076 Hijri”.
Ġonna
daqsminuri|324x324px|It-tank tal-ilma bir-rifless tat-Taj Mahal Il-kumpless huwa mdawwar bi ġnien kwadrilaterali kbir ta’ 300 metru magħruf bħala charbagh. Il-ġnien juża mogħdijiet olzati li jaqsmu l-ġnien f’erba’ ġonna b’16-il roqgħa għall-fjuri, ħaxix u siġriet żgħar. Nofs triq bejn il-qabar u d-daħla, fiċ-ċentru tal-ġnien hemm tank tal-ilma olzat, ippożizzjonat fuq assi tat-Tramuntana u n-Nofsinhar, fejn il-mawżolew jirrifletti fuq l-ilma. Dan it-tank tal-ilma olzat jissejjaħ al Hawd al-Kawthar b’referenza għat-“Tank tal-Abbundanza” mwiegħed lil Muħammed.
Il-ġonna fihom mogħdijiet imsaġġrin, ittikkettati skont l-ismijiet komuni u xjentifiċi tas-siġar, u bil-funtani. Id-disinn tal-ġonna charbagh, ispirat mill-ġonna tal-Persja, iddaħħal l-Indja minn Babur, l-ewwel imperatur Mogul. Jissimboleġġa l-fluss tal-erba’ xmajjar tal-ġenna (Jannah) u jirrifletti l-ġnien tal-ġenna mill-paridaeza tal-Persja, jiġifieri “ġnien magħluq bil-ħitan”. Fit-testi Iżlamiċi mistiċi tal-perjodu tal-Mogul, il-ġenna tiġi deskritta bħala ġnien ideali ta’ abbundanza bil-fluss ta’ erba’ xmajjar ġej minn nixxiegħa ċentrali jew muntanja, li jisseparaw il-ġnien fit-Tramuntana, il-Punent, in-Nofsinhar u l-Lvant.
Il-biċċa l-kbira ta’ dawn il-ġonna tal-Mogul huma rettangolari b’qabar jew padiljun fiċ-ċentru. Il-ġnien kwadrilaterali tat-Taj Mahal huwa partikolari għaliex l-element ewlieni, jiġifieri l-qabar, jinsab fit-tarf tal-ġnien mhux fin-nofs. Bl-iskoperta tal-Mahtab Bagh jew il-“Ġnien tad-Dawl tal-Qamar” fuq ix-xatt l-ieħor tax-xmara Yamuna, l-interpretazzjoni tal-Istħarriġ Arkeoloġiku tal-Indja hu li x-xmara Yamuna stess kienet inkorporata fid-disinn tal-ġnien u l-ħsieb kien li tirrappreżenta waħda mix-xmajjar tal-ġenna. Ix-xebħ fid-disinn u fil-karatteristiċi arkitettoniċi mal-Ġonna Shalimar jissuġġerixxi li ż-żewġ ġonna setgħu ġew iddisinjati mill-istess arkitett, Ali Mardan. Ġrajjiet bikrin tal-ġnien jiddeskrivu l-abbundanza tal-veġetazzjoni, pereżempju ward, ranġis u siġar tal-frott bħar-rummien. Meta l-qawwa tal-Imperu Mogul bdiet tbatti, it-Taj Mahal u l-ġonna tiegħu batew ukoll u bdew jiġu ttraskurati. Sal-aħħar tas-seklu 19, l-Imperu Brittaniku kien jikkontrolla iktar minn 60 % tal-Indja, u ħa f’idejh il-ġestjoni tat-Taj Mahal. Il-Brittaniċi biddlu l-pajsaġġ tal-ġonna għall-gosti tagħhom li kienu jixbħu iktar l-irqajja’ formali bil-ħaxix f’Londra. nofs|daqsminuri|646x646px|Il-veduta tat-Taj Mahal mix-xatt oppost tax-xmara Yamuna
Liebru tal-ġnub bojod
Il-Liebru tal-ġnub bojod li hu magħruf xjentifikament bħala Lepus callotis huwa speċi ta' mammiferu plaċentat tal-familja Leporidae (leporidu), fl-ordni Lagomorpha (lagomorfu) u jinsab mifrux fil-kontinent tal-Amerika ta' Fuq.
Taj Mahal
Binjiet periferiċi
xellug|daqsminuri|285x285px|Il-moskea tat-Taj Mahal Il-kumpless tat-Taj Mahal huwa kkonfinat minn tliet naħat b’ħitan tal-blat ramli ħamrani bl-amberżuni; in-naħa ta’ faċċata tax-xmara Yamuna hija miftuħa. ’Il barra mill-ħitan hemm diversi mawżolej addizzjonali, fosthom dawk tan-nisa l-oħra ta’ Shah Jahan, u qabar ikbar għall-qaddej ippreferit ta’ Mumtaz Mahal. Dawn l-istrutturi, magħmula l-iktar mill-blat ramli ħamrani, huma tipiċi tal-oqbra Mogul żgħar ta’ dak iż-żmien. In-naħat tal-ħitan li jħarsu fuq ġewwa lejn il-ġnien għandhom quddiemhom arkati bil-kolonni, karatteristika tipika tat-tempji tal-Ħinduiżmu li iktar ’il quddiem ġiet inkorporata fil-moskej tal-Imperu Mogul. Il-ħitan huma ddekorati biċ-chattris, u ħdejhom hemm ukoll binjiet żgħar, bħall-Binja tal-Mużika (li issa tintuża bħala mużew), li jaf kienu jintużaw bħala postijiet fejn wieħed seta’ jgawdi l-veduta jew inkella bħala postijiet għall-għassa.
Liebru tal-ġnub bojod
Dan il-liebru huwa speċi b'distribuzzjoni limitata fin-Nofsinnhar tal-istat ta' New Mexico, fl-Istati Uniti u fil-Majjistral u fiċ-Ċentru tal-Messiku. Il-Liebru tal-ġnub bojod jippreferi artijiet b'elevazzjoni għolja miftuħa bil-ħaxix u jiskarta l-muntanji, l-għoljiet, il-foresti u l-arbuxelli.
Katidral ta' Naumburg
Il-knisja nbniet bir-rilokazzjoni tas-Sede Veskovali minn Zeitz fl-1028, ħdejn knisja parrokkjali antika. Għaldaqstant hija l-protokatidral tal-eks Djoċesi Kattolika ta' Naumburg-Zeitz. Bir-Riformazzjoni, Naumburg u l-katidral saru Protestanti. Il-Katidral ta' Naumburg għadu knisja parrokkjali Protestanta sa llum.
Liebru tal-ġnub bojod
Il-Liebru tal-ġnub bojod huwa it-tieni l-akbar speċi ta' liebru fil-kontinent tal-Amerika ta' Fuq wara l-Fenek ħmar antilop.
Klassifikazzjoni
Dan il-liebru huwa wieħed minn 8 speċijiet li qegħdin ikklassifikati fis-sottoġeneru Proeulagus u l-ispeċi maqsuma minn ta' l-inqas f'żewġ sottospeċi.